CELEX: 32016D1634
Language: sk
Date: 2016-08-30 00:00:00
Title: Rozhodnutie Politického a bezpečnostného výboru (SZBP) 2016/1634 z 30. augusta 2016 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2016)

10.9.2016   
            
            
               SK
            
            
               Úradný vestník Európskej únie
            
            
               L 243/10
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/1634
   z 30. augusta 2016
   o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1), a najmä na jeho článok 9 ods. 1,
   keďže:
   
               (1)
            
            
               Podľa článku 9 ods. 1 rozhodnutia 2013/233/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej misie Európskej únie pre integrované riadenie hraníc v Líbyi (EUBAM Libya) vrátane rozhodnutia o vymenovaní vedúceho misie.
            
         
               (2)
            
            
               PBV 24. mája 2013 prijal rozhodnutie EUBAM Libya/1/2013 (2) o vymenovaní pána Anttiho Juhaniho HARTIKAINENA za vedúceho misie EUBAM Libya na obdobie od 22. mája 2013 do 21. mája 2014.
            
         
               (3)
            
            
               PBV 30. apríla 2014 prijal rozhodnutie EUBAM Libya/3/2014 (3), ktorým sa predlžuje mandát pána Anttiho Juhaniho HARTIKAINENA ako vedúceho misie EUBAM Libya do 21. mája 2015.
            
         
               (4)
            
            
               Rada 18. júla 2016 prijala rozhodnutie (SZBP) 2016/1339 (4), ktorým sa mení a predlžuje rozhodnutie 2013/233/SZBP do 21. augusta 2017.
            
         
               (5)
            
            
               Vysoký predstaviteľ Únie pre zahraničné veci a bezpečnostnú politiku navrhol 16. augusta 2016 vymenovať pána Vincenza TAGLIAFERRI za vedúceho misie EUBAM Libya od 1. septembra 2016,
            
         PRIJALA TOTO ROZHODNUTIE:
   Článok 1
   Pán Vincenzo TAGLIAFERRI sa týmto vymenúva za vedúceho pomocnej misie Európskej únie pre integrované riadenie hraníc v Líbyi (EUBAM Libya) od 1. septembra 2016 do 21. augusta 2017.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 30. augusta 2016
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 138, 24.5.2013, s. 15.
   
      (2)  Rozhodnutie Politického a bezpečnostného výboru 2013/254/SZBP z 24. mája 2013 o vymenovaní vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/1/2013) (Ú. v. EÚ L 147, 1.6.2013, s. 13).
   
      (3)  Rozhodnutie Politického a bezpečnostného výboru 2014/258/SZBP z 30. apríla 2014, ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya) (EUBAM Libya/3/2014) (Ú. v. EÚ L 136, 9.5.2014, s. 25).
   
      (4)  Rozhodnutie Rady (SZBP) 2016/1339 zo 4. augusta 2016, ktorým sa mení a predlžuje rozhodnutie 2013/233/SZBP o pomocnej misii Európskej únie pre integrované riadenie hraníc v Líbyi (EUBAM Libya) (Ú. v. EÚ L 212, 5.8.2016, s. 111).